ཕྲིན་ལས་ཀྱི་གསུང་འབུམ། ༼སྦྲི༽
འཇམ་དབྱངས་ཕྱི་ནང་གསང་གསུམ་གྱི་
འདོད་གསོལ་བཞུགས།
༄༅། ། བླ་མ་ལྷ་ལ་གསོལ་འདེབས་དབྱངས། གསང་བ་རྡོ་རྗེའི་སྒྲ་སྙན་བཞུགས། ཨེ་མ་ཧོ།
འགྱུར་མེད་བདེ་སྟོང་ཆོས་སྐུ་གཅིག་པུ་ཉིད། ། བླ་མ་ཡི་དམ་ཞི་ཁྲོ་སྲུང་མའི་ཚུལ། །
གར་མཁན་མིག་འཕྲུལ་ལྟ་བུར་འདོད་དགུ་རུ། ། བསྒྱུར་མཛད་སྒྱུ་འཕྲུལ་བཀོད་པ་
རྨད་བྱུང་མཚར། ། ཡེ་ཤེས་ལུས་ཅན་ངུར་སྨྲིག་རྒྱལ་མཚན་ལ། ། ཆགས་པའི་ཟློས་
གར་ལྷུར་བཞེས་མདོ་སྔགས་ཚུལ། ། ཟུང་འབྲེལ་ཐུབ་བསྟན་ཡོངས་རྫོགས་ནོར་བུའི་
སྐྱེས། ། སྩོལ་མཛད་བཀའ་དྲིན་ཟླ་མེད་མགོན་ལ་འདུད། ། ཤེས་བྱའི་ཁྱོན་དང་
མཉམ་པར་འཇུག་པ་ཡི། ། དཔལ་སྟུག་མཁྱེན་པའི་ཆ་ཤས་མ་ལུས་པ། ། གཅིག་
བསྡུས་གཞོན་ནུའི་ལུས་འཆང་གུར་ཀུམ་མདོག ། མི་ཤེས་འཆིང་གཅོད་ཪལ་གྲི་
གདེངས་ལ་འདུད། ། ཕྱི་སྒྲུབ། ལི་ཁྲིའི་ལྷུན་པོར་མཚམས་སྤྲིན་འཁྱུད་པ་བཞིན། །
བལྟ་བས་མི་ངོམས་ཐབས་ཤེས་དགྱེས་སྦྱོར་སྐུ། ། དྲན་པས་ཤེས་རབ་སྣང་བ་འབུམ་
སྟེར་བ། ། འཇམ་མགོན་ཡབ་ཡུམ་སྙིང་གི་ཟེའུ་འབྲུར་རོལ། ། ནང་སྒྲུབ། མི་ཕྱེད་
ཏིང་འཛིན་མཆོག་སྩོལ་རྡོ་རྗེ་དང་། ། དངོས་འཛིན་དྲ་བ་གཅོད་པའི་མཚོན་ཆ་
བསྣམས། ། དབྱངས་ལྡན་དཔལ་མོར་དགྱེས་པའི་བདེ་དགའ་ཡིས། ། རོལ་མཛད་སྨྲ་
བའི་དབང་ཕྱུག་གཏན་གྱི་སྐྱབས། ། གསང་སྒྲུབ། ཁམས་གསུམ་ཕྱི་ནང་གསང་བའི་
ཉི་མའི་བུའི། ། སྲོག་སྙིང་དམར་ཆེམ་གསོལ་མཛད་འཁོར་འདས་ཀྱི། ། ཁྲོ་ཚོགས་
བལྟ་བ་ཙམ་ཡང་བཟོད་དཀའ་བའི། ། དྲག་ཤུལ་གར་རོལ་དཔལ་ལྡན་དུས་ཀྱི་དགྲ །
ཨ་ཧོ་སྔོན་མཐའ་མི་མངོན་སྲིད་པའི་མཚོར། ། སྡུག་ཀུན་སྐྱེ་ཤིའི་ཀློང་འཁོར་འཕྱན་
པ་ལས། ། བྱིན་རླབས་གཏེར་ཆེན་མཚུངས་མེད་མགོན་ཁྱོད་ལ། ། མཇལ་འདི་ལེགས་
བྱས་སྟོང་གི་མཐུ་ཡིས་རྙེད། ། དེ་ཕྱིར་ཁྱོད་ལ་སྐྱབས་སུ་གསོལ་བ་བདག ། ཇི་ལྟར་
- 73 -

འཇམ་དབྱངས་ཕྱི་ནང་གསང་གསུམ་གྱི་འདོད་གསོལ་སོགས།
གྱུར་ཀྱང་ཁྱོད་མིན་སྐྱབས་གནས་གཞན། ། མི་འཚོལ་རྩེ་གཅིག་བློ་ཡིས་ལེགས་བསྟེན་
ན༑༑ ཐུགས་རྗེའི་སྤྱན་གྱིས་མ་གཡེལ་བདག་ལ་དགོངས། ། སྒོ་གསུམ་ཐུབ་པའི་བརྟུལ་
ཞུགས་གཙང་མས་བསྡམས། ། ཟབ་རྒྱས་ཆོས་ཚུལ་ཀུན་ལ་ནང་བྱན་ཆུད། ། རྒྱལ་བ་
དགྱེས་པའི་ལམ་གྱི་རྟོགས་པས་ཕྱུག ། གཏན་བདེའི་རྩ་བ་ཚུགས་པར་བདག་བྱིན་
རློབས། ། རྣམ་འབྱེད་བློ་དང་བདུད་རིགས་འཇོམས་པའི་མཐུ། ། ལ་སོགས་གཞན་
དོན་བྱེད་པའི་ཡོན་ཏན་ཀུན། ། རྫོགས་ནས་དུས་མཐར་བློ་བཟང་བསྟན་པའི་
གདུགས། ། སྲིད་རྩེར་འདེགས་པའི་ནུས་ལྡན་བདག་བྱིན་རློབས། ། ཇི་སྲིད་བཅོམ་
ལྡན་འཇིགས་མཛད་དཔའ་བོ་ཆེས། ། རང་གི་ས་ལ་འགོད་པ་དེ་སྲིད་བདག ། འབྲལ་
མེད་མ་ཡིས་བུ་བཞིན་རྗེས་བཟུང་བས། ། ཕྱི་ནང་བདུད་སྡེའི་གཡུལ་ལས་རྒྱལ་བར་
མཛོད། ། བླ་མའི་ཞབས་རྡུལ་ཅོད་པན་གཙུག་དང་འགྲོགས། ། སྒོ་གསུམ་ལྷ་སྔགས་
ཡེ་ཤེས་རོལ་པས་བརྗིད། ། བྱིན་རླབས་དངོས་གྲུབ་འཛད་མེད་ཨ་མྲྀ་ཏས། ། སྙིང་གི་
བུམ་བཟང་འགེངས་པ་ཉིད༌དུ་མཛོད། ། ཡབ་རྗེའི་ཐུགས་བཅུད་བསྟན་པའི་བྱ་ར་
བ༑༑ སྐྱེ་འགྲོའི་སྲོག་བདག་ལས་གཤིན་རྣམ་གསུམ་གྱིས། ། ལུས་དང་གྲིབ་བཞིན་མི་
འབྲལ་གྲོགས་མཛད་ནས། ། འཕྲིན་ལས་རྣམ་བཞིའི་འདོད་པ་འཇོ་བར་མཛོད། ། དེ་
སྐད་བསྟོད་གསོལ་སྨོན་པའི་ཅ་ཅོའི་དབྱངས། ། མནལ་ལམ་ཟ་ཟིའི་ཚིག་རྐང་དུམ་
བུར་བཅས། ། དངོས་པོ་ཞེས་བྱའི་བགྲང་བྱར་བཅད་རྒྱའི་ཁོངས། ། སྐྱེ་མིང་མགྲིན་
པའི་ལམ་ནས་བསྒྲགས་པ་དགེ །
༄༅། ། ན་མོ་གུ་རུ་མཉྫུ་ཤྲི་ཡ་མཱནྟ་ཀཱ་ཡ། བདེན་དོན་སྤྱོད་པ་རྣམ་དག་མཐར་
ཕྱིན་པས། ། ཡན་ལག་བཅུ་གཉིས་ཆ་ཤས་ཡོངས་སུ་རྫོགས། ། བཅུ་དྲུག་ལང་ཚོའི་
དཔལ་གྱིས་བདེ་བ་ཆེ། ། རྒྱས་མཛད་མཁའ་འགྲོའི་གཙོ་མོ་ལ་ཕྱག་འཚལ། ། མི་སྡུག་
དྲག་མོའི་གཟུགས་ཀྱི་མཁའ་དབྱིངས་སུ། ། སྣ་ཚོགས་ཕྱག་རྒྱའི་སྐར་ཕྲེང་ཅི་ཡང་
བཀྲ། ། ཁྲོ་ཆགས་སྒེག་པའི་ཉམས་འགྱུར་རོལ་པ་ཡིས། ། དཔའ་བོའི་ཐུགས་ལ་
- 74 -

༧ སྐྱབས་རྗེབློ་བཟང་འཕྲིན་ལས་ཀྱི་གསུང་འབུམ། ༼སྦྲི༽
དགྱེས་པ་བསྐྱེད་ལ་བསྟོད། ། མི་འགྱུར་ལྷན་སྐྱེས་བདེ་ཆེན་ཞགས་པ་ཡིས། ། འཁོར་
འདས་མ་ལུས་རོ་གཅིག་འཆིང་མཛད་ཅིང་། ། དག་པའི་བརྟན་དང་གཡོ་བའི་
འཁོར་ལོ་ཀུན། ། སྤྲོ་ཞིང་སྡུད་པའི་བྱེད་པོ་ཁྱོད་ཕྱག་འཚལ། ། མི་ཟད་ངག་གི་དཔལ་
སྟེར་དབྱངས་ལྡན་མ། ། གནས་གསུམ་མཁའ་འགྲོ་ཡོངས་ཀྱི་དབང་ཕྱུག་མ། ། དམ་
ཉམས་སྲོག་བདུད་བསྟན་པའི་བྱ་ར་མ། ། སྣ་ཚོགས་གཟུགས་ཅན་དཔལ་མོ་ཆེ་ལ་
བསྟོད། ། དེ་ལྟར་བསྟོད་པས་བདུད་བཞིའི་གཡུལ་ངོ་ལས། ། རྒྱལ་བའི་དཔའ་བོ་
ཆེན་པོའི་གནས་ཐོབ་པ། ། དེ་སྲིད་མ་ཡིས་བུ་བཞིན་རྗེས་བཟུང་སྟེ། ། བདེ་ཆེན་
བདུད་རྩིའི་རྒྱུན་གྱིས་སྐྱོང་གྱུར་ཅིག ། ཅེས་མཁའ་འགྲོའི་གཙོ་མོ་བཛྲ་བཻཏྰ་ལི་ལ་བསྟོད་པ་
འདི་ནི། ལྕགས་གླང་ལོ་བཅད་རྒྱའི་ཐུན་གསེང་དུ་སྦྱར་བའོ། །
མནལ་ལམ་དུ་བསྒྲིགས་པ། མ་རིག་ཚང་ཚིང་འཁྲིགས་པའི་སྲིད་པའི་ནང་། ། མཐར་
བྱེད་ཡང་དག་རིགས་པའི་མེ་དཔུང་གིས། ། ཡེ་ཤེས་སྣང་བ་འཛད་མེད་དཔལ་སྟེར་
བ༑ བླ་མ་ལྷག་པའི་ལྷ་དེས་བདག་སྐྱོངས་ཤིག ༈། གང་སྐུ་མཐོང་ན་མི་མཐུན་
མེད་པ་ཡི། ། གསེར་གྱི་ལྷུན་པོ་ཉེ་ཞོས་སྒྲིབ་པའི་དྲི། ། རིང་སྤངས་ཚུལ་ཁྲིམས་དག་
པའི་གཟི་བྱིན་འབར། ། ཟབ་གསང་ལེགས་པར་བཤད་པའི་འོད་རླབས་ཀྱིས། ། ཐུབ་
བསྟན་གླིང་བཞིའི་ཁྱོན་ཀུན་གསལ་བར་བྱས། ། མནལལམ་དུ་ཤར་བའི་ཚིགས་བཅད་དོ། །
བརྩོན་ཤེས་འདབ་མའི་གར་གྱིས་རོལ་པ་ཡིས། ། ཟབ་རྒྱས་གཞུང་ལུགས་ནམ་
མཁའི་མཐར་བགྲོད་དེ། ། ཐབས་ཤེས་སྦྲང་རྩིས་མྱོས་པའི་གླུ་དབྱངས་ཀྱིས། ། ས་
འདིར་རྣ་བའི་བཅུད་ལེན་རྒྱས་པར་མཛད། །
ཆུ་སྟག་ཟླ༡༠ཚེས༢༦ནུབ། གཏིང་མཐའ་དཔག་དཀའི་རྒྱལ་ཡུམ་ཆུ་གཏེར་ཆེ། ། མི་
ལྡོག་ཐོས་བསམ་སྒོམ་པའི་གྲུ་སྦྱར་ཏེ། ། ཟབ་དོན་རིན་ཆེན་མཛོད་ལ་དབང་འབྱོར་
ནས། ། འགྲོ་ལ་དོན་གཉིས་དགའ་ཆར་འབེབས་གྱུར་ཅིག ། མཁྱེན་གསུམ་རྣམ་པ་
ཀུན་ལ་དབང་ཐོབ་སྟེ། ། ཕྱིན་དྲུག་སྐྱབས་གསུམ་ཚུལ་ཁྲིམས་གཏོང་བ་ལྷ། ། རྗེས་
དྲན་དམིགས་མེད་རྣལ་འབྱོར་མཐར་ཕྱིན་ནས། ། བླ་མེད་སྐུ་གསུམ་དཔལ་ལ་མྱུར་
-75-

འཇམ་དབྱངས་ཕྱི་ནང་གསང་གསུམ་གྱི་འདོད་གསོལ་སོགས།
སྤྱོད་ཤོག །
ཕྱི་ལོའི་ཟླ༡༠ཚེས༣༠། སྐམ་པའི་རི་ལ་ཁྲག་གི་ཆུ་མིག་རྡོལ། ། གཞན་བརྗེད། གླང་
ལོའི་ཟླ༥ཚེས༡། འཇམ་དབྱངས་ལྕགས་ཁྲབ་སོགས། དཔལ་འབྱོར་ཕྱོགས་མེད་འདུ་
བའི་ཆུ་བོ་དང་། ། ཞི་བ་ཕྱོགས་གཅིག་བདུད་རྩི་འཛག་པ་གཉིས། ། ཟེར་བ་བྱུང་།
རྒྱ་ཚང་རི་ཁྲོད་པ་ཚང་ལ་མཁའ་སྤྱོད་མའི་བྱིན་རླབས་གནང་བའི་སྔ་ནུབ། མཚན་ལམ་དུ་བུད་
མེད་ཅིག་གིས། ཟླ་མཚན་མཆོག་ཏུ་འབབ་པ་ཡི། ། ཕོ་བྲང་མཆོག་ཏུ་ཉམས་དགའ་ཡོད། །
ལི་ཁྲིའི་རང་འོད་འབར་བ་ན། ། རྡོ་རྗེ་ཕག་མོའི་ཉལ་ས་ཡོད། ། ཅེས་ཟེར་བ་བྱུང་།
ལྕགས་སྦྲུལ་ཐ་སྐར་དམར་ཕྱོགས་ཡིད། ། རོང་ཁམས་ལྗོངས་ནས་སླར་བསྐྱོད་
སྐབས། ། ཨྱོན་རྗེས་དྲན་ཚིག་བདུན་བརྗོད། ། ཨ་ཏི་ཤ་དང་ཡབ་རྗེ་བཅས། ། མི་སྣང་
གློ་བུར་སཾ་བ་ར། ། པཎ་གྲུབ་མང་བོས་བསྐོར་བ་ཡི། ། ཡིད་སྣང་ལམ་ལམ་ཟིལ་བུན་
པའི། ། ཟ་ཟིའི་ངང་ནས་འདི་སྐད་སྤེལ། ། ཨེ་མ་ཧོ། ཡོངས་ཤེས་བྱའི་འཁོར་ལོ་མ་
ལུས་པ། ། དཔལ་བདེ་ཆེན་ཡེ་ ཤེས་ཞགས་པ་ཡིས། ། རོ་གཅིག་ཏུ་སྡོམ་མཛད་བླ་མ་
ལྷ༑ ༑ ཧེ་རུ་ཀ་ཡབ་ཡུམ་སྙིང་དབུས་རོལ། ། མིག་སྨན་གྱིས་བྱུགས་པའི་སྟོན་གྱི་
མཁར། ། ཐུན་མཚམས་ཀྱི་གཞོན་ནུས་འཁྱུད་པ་ལྟའི། ། ཉམས་གར་དགུའི་སྟངས་
སྟབས་བརྗིད་བག་ཅན། ། ལྷ་དཔའ་བོའི་དབང་ཕྱུག་འཁོར་ལོའི་མགོན། ། དེང་ཐ་
མལ་ཚུལ་འཛིན་ཆོས་ཀྱི་རྗེ། ། དཔལ་དཱི་བཾ་ཀཱ་ར་བློ་བཟང་གྲགས། ། ཡོངས་རྒྱ་བོད་
པཎ་གྲུབ་སྣ་ཚོགས་བཅས། ། འབངས་བདག་ལ་རྩེ་གཅིག་དགོངས་པ་ཡིས། ། ཕྱོགས་
བདེན་བྲལ་ཆུ་འཛིན་ལང་ལོང་དབུས། ། འོད་དྭངས་གསལ་ལམ་ལམ་སྣང་བ་ནི། །
ཡིད་མོས་གུས་ངོ་རུ་ཤར་བ་ཡིས། ། ཉམས་ཟ་ཟིའི་འཕྲུལ་གྱིས་བ་སྤུ་གཡོས། ། བུ་
བདག་དང་བདག་ལ་སྐྱབས་འཆའ་བའི། ། འགྲོ་མ་ལུས་སྐྱབས་མཆོག་ཁྱེད་རྣམས་ཀྱི། །
ཐུགས་བརྩེ་བའི་ལྕགས་ཀྱུས་སྐད་ཅིག་ལ། ། དུས་གཏན་བདེའི་ས་ལ་བཞག་ཏུ་
གསོལ། ། བདག་སྐྱེ་བའི་ཕྲེང་བ་ཐམས་ཅད་དུ། ། ལྷ་བླ་མ་ཁྱེད་ཀྱིས་རྗེས་བཟུང་སྟེ། །
ལམ་གཙོ་བོ་གསུམ་དང་རིམ་གཉིས་ཀྱི། ། ཉམས་རྟོགས་པས་སེམས་རྒྱུད་ཕྱུག་པར་
- 76 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼སྦྲི༽
ཤོག ། ཡོངས་མཁའ་མཉམ་མ་རྒན་དྲིན་ཅན་ཀུན། ། སྲིད་ཞི་ཡི་འཇིགས་པ་མཐའ་
དག་ལས། ། བདག་གཅིག་པུས་བསྒྲལ་ཏེ་མཁའ་སྤྱོད་དུ། ། དཔལ་བདེ་ཆེན་དགའ་
སྟོན་མྱོང་གྱུར་ཅིག ། ཅེས་པ་ལྕགས་སྦྲུལ་ཟླ་ཚེས་ལ་ཡིད་ཤེས་ཀྱི་ངོར་ཉམས་སྣང་ཟིལ་བུན་པ་
ཞིག་བྱུང་སྐབས་ཡིད་ཀྱི་མེ་ལོང་ངོས་ལ་ཤར་མར་སྤེལ་བ་སླར་ཡི་གེར་བཀོད་པའོ། །
ཨ་ལ་ལ། སྔོན་ནས་ལས་ཀྱིས་འབྲེལ་བའི་སྤྲུལ་བའི་སྐུ། ། རང་བཞིན་དབྱིངས་
ལས་གཡོ་བ་མི་མངའ་ཡང་། ། གཞན་དོན་བརྟུལ་ཞུགས་སྤྱོད་པའི་རྣལ་འབྱོར་ལ། །
གཟུགས་མེད་རྒྱལ་པོས་དབྱིངས་ནས་བྱ་ར་བྱེད། ། ༼ ༡༽ དུས་གསུམ་རྒྱལ་བ་ཀུན་
གྱི་བསྟན་སྲུང་ཆེ། ། ༼ ༢ ༽ སྤངས་རྟོགས་ཡོན་ཏན་ཆ་ཙམ་མ་མཆིས་ཀྱང་། ། ༼ ༣ ༽
ཆོས་ལྡན་འདོད་དོན་སྒྲུབ་ཕྱིར་བསྟོད་ལགས་ན། ། ༼༤༽ འཕྲིན་ལས་རྣམ་བཞི་
གཡེལ་བ་མེད་པར་མཛོད། ། གདུགས་དཀར་སྟོང་། མཎྜལ་བཞི་བ། སྨན་བླ་སྟོང་།
བདེ་མཆོག་སྟོང་། ༈ རྗེ་བློ་བཟང་རྒྱལ་བ་མ་ལུས་པའི། ། ཐུགས་མཁྱེན་རབ་གཅིག་
བསྡུས་འཇམ་པའི་དབྱངས། ། ཡོངས་སྲིད་གསུམ་གདུག་ཅན་འདུལ་བའི་ཕྱིར། །
གདངས་ཧ་ཧར་བཞད་པའི་གད་རྒྱངས་ཀྱིས། ། བདུད་གཤིན་རྗེའི་དོན་སྙིང་ལྐོག་
མར་འབྱིན། ། དུག་བསྐལ་པའི་བྱིན་ཟ་འཁྲུགས་པའི་ཀློང་། ། མིག་སྨན་གྱི་ལྷུན་པོ་
གར་བྱེད་བཞིན། ། ལྷ་ཁྲོ་ཚོགས་ཀུན་ཀྱང་འཇིགས་བྱེད་པའི། ། དཔལ་རྡོ་རྗེ་འཇིགས་
མཛད་དུས་ཀྱི་དགྲ། ། རྒྱུད་ཐ་མལ་གདུལ་བྱའི་བློ་ངོ་རུ། ། མགོན་བཤེས་གཉེན་དམ་
པའི་ཚུལ་བཟུང་སྟེ། ། རྗེ་ཐུབ་པའི་བསྟན་པ་ཕྱོགས་མཐར་སྤེལ། ། དཔལ་འཇིགས་
མེད་སྟོབས་བཅུའི་རྩལ་འཆང་བའི། ། ལྷ་དཀྱིལ་འཁོར་རྒྱ་མཚོའི་བྱེད་པོ་གང༌། ། མི་
བདག་གི་མཐར་ཐུག་གཏན་གྱི་སྐྱབས། ། དུས་ད་ནས་བྱང་ཆུབ་སྙིང་བོའི་བར། །
མགོན་ཁྱོད་ཀྱིས་འབྲལ་མེད་སྐྱབས་མཛོད་ལ། ། ཕྱི་ནང་དང་གསང་བའི་གཤིན་རྗེའི་
དཔུང་། ། དུས་མྱུར་དུ་ཐུལ་བར་བྱིན་གྱིས་རློབས། ། དཔལ་སྙིང་རྗེའི་གཏེར་ཆེན་
ཕྱག་དྲུག་མགོན། ། ཆོས་འདུལ་བའི་བསྟན་སྲུང་ངལ་བསོས་པོ། ། ལས་དགེ་སྡིག་
ཤན་འབྱེད་ཉི་མའི་བུས། ། དུས་བྱང་ཆུབ་བར་དུ་གཏན་གྲོགས་མཛོད། ། ཆོས་དགེ་
-77-

འཇམ་དབྱངས་ཕྱི་ནང་གསང་གསུམ་གྱི་འདོད་གསོལ་སོགས།
ལྡན་བསྟན་པའི་དབུ་འཕང་མཐོ། ། སྡེ་འདུས་ཚོགས་བཤད་སྒྲུབ་དར་ཞིང་རྒྱས། །
ཡོངས་བརྟན་གཡོའི་བཀྲ་ཤིས་གཡས་སུ་འཁྱིལ། ། ཡིད་མོས་དོན་འགྲུབ་པའི་བཀྲ་
ཤིས་ཤོག ། ཅེས་པ་འདི་ནི། གནམ་ལ་གོང་མའི་ལྷ་ཆབ་སྒར་དུ་འགྲོ་བའི་ལམ་བར་དུ་གདན་ས་
ཆེན་པོ་བཀྲ་ཤིས་འཁྱིལ་གྱི་སྟེང་གི་ཐད་དུ་ཆུ་འཛིན་ལང་ལོང་འཁྲིགས་པས་རྐྱེན་བྱས་ཏེ་འཁྲུལ་སྣང་
ཟ་ཟིའི་བླ་བརྡོལ་ཡི་གེའི་ལམ་དུ་སྤེལ་བ་མངྒ་ལཾ།
འཇམ་དབྱངས་དཀཪ་པོ་ལ་བརྟེན་པའི་ཞི་ཁྲོ་
སྦྲགས་སྒྲུབ་བྱ་ཚུལ་བཞུགས།
༄༅། ། ན་མོ་གུ་རུ་མཉྫུ་ཤྲཱི་ཡ་མཱནྟ་ཀཱ་ཡ། འདིར་རྗེ་བཙུན་འཇམ་པའི་
དབྱངས་ཀྱིས་རྗེ་བླ་མ་ལ་དངོས་སུ་གནང་བའི་ཤེས་རབ་སྒྲུ